शोभायात्रा में उमड़े एबीवीपी कार्यकर्ता, रास्ते में जगह-जगह स्वागत
जयपुर/जोधपुर. शोभायात्रामें अखिल भारतीय विद्यार्थी परिषद के सभी कार्यकर्ता कदम से कदम मिलाकर चल रहे थे। संगठन के जयघोष के जोश के साथ शोभायात्रा गांधी मैदान से रवाना हुई। प्रदेश के 33 जिलों से आए कार्यकर्ता इस रैली में शामिल हुए। यह एबीवीपी के प्रदेशाध्यक्ष हेमंत घोष के नेतृत्व में रवाना हुई और विभिन्न मार्गों से होते हुए घंटाघर पहुंची, जहां विभिन्न संस्था, संगठनों आमजन ने पूरे रास्ते प्रदेशाध्यक्ष घोष कार्यकर्ताओं का स्वागत किया। शोभायात्रा के साथ भाजपा संघ के नेता भी मौजूद रहे।
अखिल भारतीय विद्यार्थी परिषद के 51वें प्रदेश अधिवेशन के तीन दिवसीय समारोह का बुधवार को दूसरा दिन था। घंटाघर के मुख्यद्वार पर भाजपा नेता गुरुप्रकाश रांकावत के नेतृत्व में कार्यकर्ताओं ने सफाई अभियान चलाया। कार्यकर्ताओं ने सफाई कर स्वच्छ भारत का संदेश दिया। शोभायात्रा में स्वामी विवेकानंदजी के रूप में सृजित छात्रों, लोक गीत गाती एवं परंपरागत वस्त्रों से सजी छात्राएं चल रहीं थी। एबीवीपी ही सही विकल्प : चौधरी
खुला मंच काे संबोधित करते हुए एबीवीपी की राष्ट्रीय मंत्री मोनिका चौधरी ने कहा कि देश के कम्युनिस्ट नेता केवल माहौल बनाने का कार्य कर रहे हैं। उन्हें केवल लोकप्रियता से मतलब है, जबकि छात्र संगठन के रूप में देश में सिर्फ एबीवीपी ही सही विकल्प है।
hin_Deva hin_Deva hin_Deva hin_Deva